BCPG ปิดดีลลงทุนโรงไฟฟ้าพลังความร้อนใต้พิภพในอินโดฯแล้ว
BCPG ปิดดีลลงทุนโรงไฟฟ้าพลังงานความร้อนใต้พิภพในอินโดฯ เรียบร้อย หลังได้รับการโอนหุ้นของ SEGHPL ครบแล้ว
26 ก.ค. 2560

บริษัท บีซีพีจี จำกัด (มหาชน) หรือ BCPG เปิดเผยว่า ตามที่ที่ประชุมวิสามัญผู้ถือหุ้นครั้งที 1/2560 เมื่อวันที่ 13 มิ.ย.60 มีมติอนุมัติให้บริษัทเข้าซื้อหุ้นในบริษัท สตาร์ เอ็นเนอร์ยี่ กรุ๊ป โฮลดิ้งส์ จำกัด (SEGHPL) จำนวน 280,000 หุ้น คิดเป็นประมาณ 33.33% ของจำนวนหุ้นสามัญที่ออกและชำระแล้วทั้งหมดของ SEGHPL จากบริษัท สตาร์ เอ็นเนอร์ยี่ อิสเวสเมนท์ จำกัด (SEIL)
ทั้งนี้การเข้าซื้อหุ้นในบริษัทดังกล่าวเพื่อลงทุนในโครงการโรงไฟฟ้าพลังงานความร้อนใต้พิภพในประเทศอินโดนีเซียนั้น บริษัท และ SEIL ได้บรรลุเงื่อนไขบังคับก่อนตามสัญญาซื้อขายหุ้นครบถ้วนแล้ว ดังนั้น เมื่อวันที่ 26 ก.ค.60 บริษัทจึงได้รับโอนหุ้นของ SEGHPL ดังกล่าวเป็นที่เรียบร้อยแล้ว